CELEX: 62014TN0196
Language: hu
Date: 2014-03-24 00:00:00
Title: T-196/14. sz. ügy: 2014. március 24-én benyújtott kereset – Swedish Match North Europe kontra OHIM – Skruf Snus (Oral snuff packages)

19.5.2014   
            
            
               HU
            
            
               Az Európai Unió Hivatalos Lapja
            
            
               C 151/33
            
         2014. március 24-én benyújtott kereset – Swedish Match North Europe kontra OHIM – Skruf Snus (Oral snuff packages)
   (T-196/14. sz. ügy)
   2014/C 151/43
   A keresetlevél nyelve: angol
   
      Felek
   
   
      Felperes: Swedish Match North Europe AB (Stockholm, Svédország) (képviselők: H. Wistam és L. Holm ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Skruf Snus AB (Stockholm, Svédország
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) harmadik fellebbezési tanácsának az R 1803/2012-3. sz. ügyben 2013. december 3-án hozott határozatát;
            
         
               —
            
            
               az alperest kötelezze az eljárás költségeinek viselésére.
            
         
      Jogalapok és fontosabb érvek
   
   
      A megsemmisítési kérelemmel érintett közösségi formatervezési minta: a „rágódohány-csomagok” termékre vonatkozó formatervezési minta – 1265805-0010. számon lajstromozott formatervezési minta.
   
      A közösségi formatervezésiminta-oltalom jogosultja: az eljárásban részt vevő másik fél.
   
      A közösségi formatervezésiminta-oltalom megsemmisítését kérelmező fél: a felperes.
   
      A megsemmisítési kérelem indokolása: azt állították, hogy a formatervezési minta nem egyéni jellegű.
   
      A megsemmisítési osztály határozata: a megsemmisítési osztály helyt adott a vitatott formatervezésiminta-oltalom megsemmisítése iránti kérelemnek.
   
      A fellebbezési tanács határozata: a fellebbezési tanács hatályon kívül helyezte a vitatott határozatot, és elutasította a megsemmisítési kérelmet.
   
      Jogalapok: a közösségi formatervezési minták oltalmáról szóló rendelet 6. cikkének megsértése.